CELEX: 32021R0440
Language: ga
Date: 2021-03-08 00:00:00
Title: Rialachán (AE) 2021/440 ón gCoimisiún an 8 Márta 2021 lena mbunaítear iamh iascach le haghaidh thuinníní colgacha an tuaiscirt san Aigéan Atlantach, lastuaidh de 5°T, i gcás soithí a bhfuil bratach na Portaingéile ar foluain acu

12.3.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 85/151
               
            
         RIALACHÁN (AE) 2021/440 ÓN gCOIMISIÚN
         an 8 Márta 2021
         lena mbunaítear iamh iascach le haghaidh thuinníní colgacha an tuaiscirt san Aigéan Atlantach, lastuaidh de 5°T, i gcás soithí a bhfuil bratach na Portaingéile ar foluain acu
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (CE) Uimh. 1224/2009 ón gComhairle an 20 Samhain 2009 lena mbunaítear córas rialaithe de chuid an Aontais chun comhlíonadh rialacha an chomhbheartais iascaigh a áirithiú (1), agus go háirithe Airteagal 36(2) de,
         De bharr an mhéid seo a leanas:
         
                     (1)
                  
                  
                     Leagtar síos le Rialachán (AE) 2020/123 ón gComhairle (2) cuótaí le haghaidh 2020.
                  
               
                     (2)
                  
                  
                     De réir na faisnéise a fuair an Coimisiún, tá an cuóta le haghaidh 2020 ídithe ag gabhálacha an stoic tuinníní colgacha an tuaiscirt san Aigéan Atlantach, lastuaidh de 5°T, ag soithí a bhfuil bratach na Portaingéile ar foluain acu nó atá cláraithe sa Phortaingéil.
                  
               
                     (3)
                  
                  
                     Is gá, dá bhrí sin, toirmeasc a chur ar ghníomhaíochtaí áirithe iascaireachta a bhaineann leis an stoc sin,
                  
               TAR ÉIS AN RIALACHÁN SEO A GHLACADH:
         
            Airteagal 1
            Ídiú cuótaí
            Maidir leis an gcuóta iascaireachta a chionroinntear ar an bPortaingéil le haghaidh an stoic tuinníní colgacha an tuaiscirt san Aigéan Atlantach, lastuaidh de 5°T, le haghaidh 2020 dá dtagraítear san Iarscríbhinn, measfar é a bheith ídithe ón dáta a leagtar amach san Iarscríbhinn sin.
         
         
            Airteagal 2
            Toirmisc
            Cuirfear toirmeasc, ón dáta a leagtar amach san Iarscríbhinn, ar ghníomhaíochtaí iascaireachta a bhaineann leis an stoc dá dtagraítear in Airteagal 1 ag soithí a bhfuil bratach na Portaingéile ar foluain acu nó atá cláraithe sa Phortaingéil. Go háirithe, beidh toirmeasc ar éisc, ón stoc sin a ghabh na soithí sin, a choinneáil ar bord, a athlonnú, a thrasloingsiú, nó a thabhairt i dtír tar éis an dáta sin.
         
         
            Airteagal 3
            Teacht i bhfeidhm
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 8 Márta 2021.
            
               
                  Thar ceann an Choimisiúin,
               
               
                  Ar son an Uachtaráin,
               
               Virginijus SINKEVIČIUS
               
                  Comhalta den Choimisiún
               
            
         
         
            (1)  IO L 343, 22.12.2009, lch. 1.
         
            (2)  Rialachán (AE) 2020/123 ón gComhairle an 27 Eanáir 2020 lena socraítear le haghaidh 2020 na deiseanna iascaireachta le haghaidh stoic éisc áirithe agus grúpaí stoc éisc, is infheidhme in uiscí an Aontais agus, i gcás soithí iascaireachta de chuid an Aontais, in uiscí áirithe nach uiscí de chuid an Aontais iad (IO L 25, 30.1.2020, lch. 1).
      
      
         
            IARSCRÍBHINN
            
                        Uimh.
                     
                     
                        40/TQ123
                     
                  
                        Ballstát
                     
                     
                        an Phortaingéil
                     
                  
                        Stoc
                     
                     
                        ALB/AN05N
                     
                  
                        Speiceas
                     
                     
                        Tuinnín colgach an Tuaiscirt (Thunnus alalunga)
                        
                     
                  
                        Limistéar
                     
                     
                        an tAigéan Atlantach, lastuaidh de 5°T
                     
                  
                        Dáta Deiridh
                     
                     
                        24.12.2020